मुंबई. शुक्रवार को भारतीय रुपए ने पांच साल में किसी एक दिन की सबसे बड़ी उछाल दर्ज की। ईरान पर क्रूड खरीदने को लेकर प्रतिबंध के मामले में भारत को राहत मिलने के संकेतों से शुक्रवार को रुपया डॉलर की तुलना में 100 पैसे की मजबूती के साथ 72.45 के स्तर पर बंद हुआ। इसके अलावा शेयर बाजार में मजबूती और फॉरेन फंड का फ्लो बढ़ने से भी भारतीय करंसी को सपोर्ट मिला। लगातार पॉजिटिव संकेतों से भारतीय रुपया बीते दो सेशन में डॉलर की तुलना में 150 पैसे मजबूत हो चुका है। गुरुवार को रुपए में 50 पैसे प्रति डॉलर की मजबूती दर्ज की गई थी।